ПРОТОКОЛ № 11 от 12.10.2023 г.

 Днес, 12.10.2023 г. в гр. Стамболийски, помещение находящо се на ул. Ж. Макгахан № 2 се проведе заседание на Общинска избирателна комисия община Стамболийски. Заседанието е свикано по искане на пет члена на комисията заведено с Вх. № 94 от 12.10.2023 г. , копие от което е част от протокола.

Заседанието се откри в 18:15 часа от Председателя на комисията Янко Радунчев. Присъстват 11 членове на ОИК, комисията е в пълен състав и има кворум за провеждане на заседанието.

 В началото на заседанието г-н Янко Радунчев предложи да бъде избран протоколчик на заседанията на комисията. Даде се възможност за предложения. Постъпи предложение за такъв да бъде определен Магдалена Ясенова Халваджиева. Поради липса на други предложения се пристъпи към гласуване на постъпилото предложение.

|  |  |  |
| --- | --- | --- |
| ***№*** | ***Членове на ОИК*** | ***Гласуване*** |
| 1. | Янко Христов Радунчев | ЗА |
| 2. | Васил Цветанов Стефанов | ЗА |
| 3. | Магдалена Ясенова Халваджиева  | ЗА |
| 4. | Ферад Есад Мурад | ЗА |
| 5. | Александър Стоилов Стоев | ЗА |
| 6. | Росица Ангелова Гавазова | ЗА |
| 7. | Светослав Димитров Мичев | ЗА |
| 8. | Никола Панайотов Панайотов | ЗА |
| 9. | Мария Христова Хазурова  | ЗА |
| 10. | Невена Валентинова Митева  | ЗА |
| 11. | Стоянка Георгиева Кузманова  | ЗА |

Гласували:

ЗА –11 гласа

ПРОТИВ – 0 гласа

ОСОБЕНО МНЕНИЕ – 0 членове

 За протоколчик на заседанията на комисията с единодушие от присъстващите членове на Общинска избирателна комисия община Стамболийски се избра Магдалена Ясенова Халваджиева.

**Заседанието се проведе при следния дневен ред:**

|  |  |  |
| --- | --- | --- |
| ***№*** | ***Проект за дневен ред*** | ***Член на ОИК******докладчик*** |
| 1.  | Поправка на техническа грешка в Решение № 34-МИ от 18.09.2023 г. относно Регистрация на политическа партия „ИТН“ за участие в изборите за общински съветници и за кметове на 29 октомври 2023 г. за кмет на кметства. | Янко Радунчев |
| 2. | Произнасяне по жалба с Вх.№ 14/11.10.2023г. от Константин Смиленов | Янко Радунчев |
| 3. | Произнасяне по жалба с Вх.№ 15/11.10.2023г. от Петър Неделев | Янко Радунчев |
| 4. | Разни | Янко Радунчев |

След проведените обсъждания и разисквания и след постъпило предложение за допълнение на проекта за дневен ред, той беше подложен на гласуване:

|  |  |  |
| --- | --- | --- |
| ***№*** | ***Членове на ОИК*** | ***Гласуване*** |
| 1. | Янко Христов Радунчев | ЗА |
| 2. | Васил Цветанов Стефанов | ЗА |
| 3. | Магдалена Ясенова Халваджиева  | ЗА |
| 4. | Ферад Есад Мурад | ЗА |
| 5. | Александър Стоилов Стоев | ЗА |
| 6. | Росица Ангелова Гавазова | ЗА |
| 7. | Светослав Димитров Мичев | ЗА |
| 8. | Никола Панайотов Панайотов | ЗА |
| 9. | Мария Христова Хазурова  | ЗА |
| 10. | Невена Валентинова Митева  | ЗА |
| 11. | Стоянка Георгиева Кузманова  | ЗА |

Гласували:

ЗА – 11 гласа

ПРОТИВ – 0 гласа

ОСОБЕНО МНЕНИЕ – 0 членове

Дневният ред се прие с единодушие от присъстващите членове на Общинска избирателна комисия община Стамболийски.

**По т. 1 от дневния ред:**

Председателят на комисията Янко Радунчев, докладва Проект на решение:

**РЕШЕНИЕ**
№ 85-МИ
Град Стамболийски, 12.10.2023 г.

ОТНОСНО: Поправка на техническа грешка в Решение № 34-МИ от 18.09.2023 г. относно Регистрация на политическа партия „ИТН“ за участие в изборите за общински съветници и за кметове на 29 октомври 2023 г. за кмет на кметства.

На основание чл. 87, ал. 1, т. 1 и т. 12 от ИК, във връзка с чл. 147, ал.6 от Изборния кодекс, Решение № 2218-МИ от 05.09.2023 г. и Решение № 2388-МИ от 13.09.2023 г. на Централна избирателна комисия Решение № 19-МИ от 11.09.2023 на Общинска избирателна комисия Стамболийски

Р Е Ш И:

1.Констатира допусната техническа грешка по т. 2 при изписване на наименованието на партията в бюлетината, което следва да се чете: ПП ИМА ТАКЪВ НАРОД.

 2. Всички останали точки на решението остават непроменени.

 Настоящото решение подлежи на оспорване пред Централната избирателна комисия в срок до три дни от обявяването му.

След проведените обсъждания и разисквания и поради липса на постъпили предложения за допълнение и/или изменение на проекта за решение беше подложен на гласуване:

|  |  |  |
| --- | --- | --- |
| ***№*** | ***Членове на ОИК*** | ***Гласуване*** |
| 1. | Янко Христов Радунчев | ЗА |
| 2. | Васил Цветанов Стефанов | ЗА |
| 3. | Магдалена Ясенова Халваджиева  | ЗА |
| 4. | Ферад Есад Мурад | ЗА |
| 5. | Александър Стоилов Стоев | ЗА |
| 6. | Росица Ангелова Гавазова | ЗА |
| 7. | Светослав Димитров Мичев | ЗА |
| 8. | Никола Панайотов Панайотов | ЗА |
| 9. | Мария Христова Хазурова  | ЗА |
| 10. | Невена Валентинова Митева  | ЗА |
| 11. | Стоянка Георгиева Кузманова  | ЗА |

Гласували:

ЗА – 11 гласа

ПРОТИВ – 0 гласа

ОСОБЕНО МНЕНИЕ – 0 членове

Решението се прие с единодушие от присъстващите членове на Общинска избирателна комисия община Стамболийски.

**По т. 2 от дневния ред:**

Председателят на комисията Янко Радунчев, докладва Проект на решение:

**РЕШЕНИЕ**
№ 86-МИ
Град Стамболийски,12.10.2023 г.

 ОТНОСНО: Постъпила Жалба с вх. № 14/11.10.2023 г. в регистъра на жалби и сигнали на Общинска избирателна комисия Стамболийски от Константин Петков Смиленов

 На 11.10.2023 г. в 12:19 часа в Общинска избирателна комисия Стамболийски е постъпила Жалба с вх. № 14/11.10.2023 г. от Константин Петков Смиленов, в която са изложени твърдения, че в нарушение на Изборния кодекс, в подлеза към ЖП гара от южната страна на гр. Стамболийски, са поставени агитационни материали в нарушение на чл.182 ал.1 вр. чл.183 ал.3 ИК и Заповед №413А/21.09.2023 г. на кмета на община Стамболийски, а именно в имот общинска собственост извън определените от кмета места. Към сигнала са приложени снимки и пълномощно.

 Във връзка с подадената Жалба с вх. № 14/11.10.2023 г. и след извършване на необходимите служебни справки комисията намира следното:

 При посещение на посоченото в жалбата местоположение от членове на ОИК, на които е разпределена жалбата съгласно установената, с РЕШЕНИЕ № 7-МИ/11.09.2023 г. на ОИК Стамболийски, процедура се констатира, че в подлеза към ЖП гара от южната страна на гр. Стамболийски, са поставени агитационни материали в полза на ПП „ГЕРБ“, посредством, които освен всичко се извършва и предизборна агитация за ПП „ГЕРБ“ и нейните кандидати за кмет на община и общински съветници в община Стамболийски.

 Съгласно параграф 1 т.17. от Допълнителните разпоредби на ИК „Предизборна агитация" е призив за подкрепа или за неподкрепа на кандидат, партия, коалиция или инициативен комитет при участие в избори.“

 Приложения към сигнала снимков материал и констативния протокол на членовете на ОИК свидетелстват именно за такъв призив в подкрепа на ПП „ГЕРБ“ и нейните кандидати за кмет на община и общински съветници в община Стамболийски посредством поставени агитационни материали по смисъла на чл.183 ал.1 и ал.2 ИК, като без правно значение е от кого са поставени същите.

 Наред с това, след отправено запитване относно собствеността на описания в сигнала имот /подлеза на ЖП гарата в Стамболийски/, по ел. поща на комисията е постъпило писмо от Зам.-кмет на община Стамболийски, в което се твърди че мястото е общинска собственост. В подкрепа на това е представен и АКТ №33 за частна общинска собственост.

 Разпоредбата на чл.182 ал.1 ИК категорично не допуска предизборна агитация в имоти в широк смисъл с повече от 50 на сто участие на държавата или общината. В конкретния казус, процесното съоръжение е 100 процента частна общинска собственост, видно от представения АКТ №33.

 Отделно и заедно с това чл.183 ал.3 ИК делегира право на кмета на съответната община да определи местата, на които следва да бъдат поставени агитационни материали, като разпоредбата не подлежи на тълкуване и е ясно, че Законодателят е имал предвид, че кмета определя местата - общинска собственост, които да бъдат използване за поставяне на агитационни материали, докато за тези, които не са общинска собственост се изисква по закон съгласие на собственика за поставяне на агитационни материали. В тази връзка е и издадената от кмета на община Стамболийски заповед №413А/21.09.2023 г.. Посредством цитирания индивидуален административен акт са определени, като места за разпространяване на агитационни материали „Информационни табла /общински пазар и на източната част от ул. „Търговска“ – северен тротоар срещу блок с административен адрес ул. „Търговка“ №80/ билборди и др. – собственост на общината, след разрешение на общината.“ Никъде в изброените от кмета места, не присъства подлеза на ЖП гарата в Стамболийски, което води до извода, че поставените материали са в нарушение, както на разпоредбите на чл.183 ал.3 ИК и Заповед №413А/21.09.2023 г. на кмета на община Стамболийски, така и на чл.182 ал.1 ИК.

 ОИК 1641 СТАМБОЛИЙСКИ смята за ирелевантен въпросът относно даването на разрешение от страна на общинската администрация. По няколко съображения:

1. От своето писмо зам.-кмета на община Стамболийски излага твърдения за дадено съгласие от ОА – Стамболийски за поставяне на агитационни материали в имота. Дори да приемем „ОА“, за абревиатура на Общинска администрация, то следва да се отбележи , че в правния мир не съществува такъв властнически орган, още по-малко пък „ОА“ може да даде съгласие за каквото и да било.
2. Даването на такова „съгласие“ посредством облигационно отношение изначално би било нищожно. Законодателя е предвидил „процедура по даване на разрешение“ за агитация в обществени имоти, като това става именно чрез издаване на Заповед от кмета на общината съгласно правомощията му по чл.44 ЗМСМА. След като ЖП гарата в Стамболийски и прилежащия и подлез не са изрично посочени в Заповед №413А/21.09.2023 г. на кмета на община Стамболийски, то ОИК счита че Per argumentum a contrario съществува забрана за разпространяване на агитационни материали на посоченото място. Действително в Заповедта на кмета абстрактно са посочени и „др. собственост на общината, след разрешение на общината.“, но Общинската избирателна комисия счита такова допълнение за неточно, пораждащо неясноти и даващо възможност за превратно прилагане на Заповедта в полза или вреда на конкретни политически субекти. В духа на изборния кодекс, при произвеждането на всеки вид избори е да бъде осигурена равна възможност на политическите партии изборна агитация. От тук извода, че няма как „общината“ да дава разрешение за поставяне на агитационни материали в имоти общинска собственост по неясно определени правила. Именно поради това ОИК счита че местата съгласно чл.183 ал.3 ИК, трябва да са изрично определени от кмета и поставянето на материали извън на места извън конкретно определените в Заповед №413А/21.09.2023 г. в това число и в ЖП гарата в Стамболийски и прилежащия и подлез е незаконосъобразно и в нарушение, както на чл.183 ал.3 ИК и Заповед №413А/21.09.2023 г. на кмета на община Стамболийски, така на чл.182 ал.1 ИК.

 В подкрепа на тези заключения на ОИК 1641 СТАМБОЛИЙСКИ е и Решение № 10922 от 20.10.2015 г. по адм. д. № 11946 / 2015 г. на Върховен административен съд, респективно Решение № 2569 - МИ от 12.10.2015 г. на ЦИК, като в сходен казус Централна избирателна комисия мотивира Решението си сочейки, „че дори да приеме, че собствеността на съоръженията е на трето лице по силата на друг приложен по преписката търговски договор, то е очевидно, че същите са разположени на общински терен…“

 От тук извода, че няма как посредством облигационни отношения да бъдат заобиколени императивни норми на закона именно поради това е ирелевантен факта касаещ наличието или липсата на договор за рекламна дейност между общината и ПП „ГЕРБ“ досежно процесното място /подлеза на ЖП гарата в Стамболийски/. Наред с това е неотносимо към случая и даването на евентуално разрешение от страна на общината под каквато и да е форма извън нарочната Заповед на кмета, касаеща местата за поставяне на агитационни материали.

 С оглед на горното и на основание чл. 87, ал. 1, т. 1 и т. 22 вр. чл.186 ал.1, вр. чл.496 ал.1 вр. ал.2 от Изборния кодекс Общинска избирателна комисия Стамболийски

Р Е Ш И:

1. УСТАНОВЯВА нарушение на забраната на чл. 182, ал. 1 ИК, извършено от ПП Герб, изразяващо се в предизборна агитация на терен 100 процента общинска собственост - подлеза на ЖП гарата в Стамболийски и
2. УСТАНОВЯВА нарушение на забраната на чл. 183, ал. 3 ИК, извършено от ПП Герб, изразяващо се в поставяне на агитационни материали извън определените от кмета места, а именно в подлеза на ЖП гарата в Стамболийски
3. Указва на Кмета на община Стамболийски съгласно чл. 186 ал. 1 ИК да премахне от подлеза на ЖП гарата в Стамболийски, поставените в нарушение на чл. 183, ал. 3 ИК агитационни материали на ПП Герб. Определя срок за изпълнение на указанието за премахване – три дни от официалното получаване на настоящото решение.

 Настоящото решение подлежи на оспорване пред Централната избирателна комисия в тридневен срок от обявяването му.

 Налице е решение за отхвърляне  на проекта за решение по смисъла на чл.85 ал.4 от ИК поради непостигнато мнозинство от две трети от присъствалите членове на комисията. „ЗА“ 7 члена – Васил Стефанов, Магдалена Халваджиева, Александър Стоев, Невена Митева, Стоянка Кузманова, Никола Панайотов, Мария Хазурова и „ПРОТИВ“ 4 члена – Янко Радунчев, Ферад Мурад, Росица Гавазова, Светослав Мичев.

След проведените обсъждания и разисквания и поради липса на постъпили предложения за допълнение и/или изменение на проекта за решение беше подложен на гласуване:

|  |  |  |
| --- | --- | --- |
| ***№*** | ***Членове на ОИК*** | ***Гласуване*** |
| 1. | Янко Христов Радунчев | ПРОТИВ |
| 2. | Васил Цветанов Стефанов | ЗА |
| 3. | Магдалена Ясенова Халваджиева  | ЗА |
| 4. | Ферад Есад Мурад | ПРОТИВ |
| 5. | Александър Стоилов Стоев | ЗА |
| 6. | Росица Ангелова Гавазова | ПРОТИВ |
| 7. | Светослав Димитров Мичев | ПРОТИВ |
| 8. | Никола Панайотов Панайотов | ЗА |
| 9. | Мария Христова Хазурова  | ЗА |
| 10. | Невена Валентинова Митева  | ЗА |
| 11. | Стоянка Георгиева Кузманова  | ЗА |

Гласували:

ЗА – 7 гласа

ПРОТИВ – 4 гласа

ОСОБЕНО МНЕНИЕ – 1 членове

ОСОБЕННО МНЕНИЕ

Считам, че категорично няма установено нарушение твърдяно в Жалба с вх. № 14/11.10.2023 г. от Константин Петков Смиленов, че в нарушение на Изборния кодекс, в подлеза към ЖП гара от южната страна на гр. Стамболийски, са поставени агитационни материали в нарушение на чл.182 ал.1 вр. чл.183 ал.3 ИК и Заповед №413А/21.09.2023 г. на кмета на община Стамболийски, а именно в имот общинска собственост извън определените от кмета места.

При извършената проверка и представеното проекто-решение се правят напълно произволни тълкувания на нормативната уредба. Примерно се твърди, че разпоредбата на чл.182 ал.1 ИК категорично не допуска предизборна агитация в имоти в широк смисъл с повече от 50 на сто участие на държавата или общината. В конкретния казус, процесното съоръжение е 100 процента частна общинска собственост, видно от представения АКТ №33. Точният текст на разпоредбата категорично не се отнася до ИМОТИ. Нещо повече считам, че законодателят не прибавяйки ги изрично към изброените забрани е търсил друго приложение на нормата, тъй като ако не фигурират вътре то тогава категорично би се създала сериозно пречка за упражняване на предизборна агитация от партии и коалиции при избори. Тогава не биха могли да бъдат ползвани улици, площади, културни домове, зали и др.

За твърденията в жалбата нарушения считам, че такива категорично няма още повече, че в посоченото писмо от Община Стамболийски се заявява изрично, че е дадено съгласие за поставянето им. Не се твърди и не се налага извършването на проверка на какви отношения почива поставянето им. Дали се касае или не за облигационни отношения е извън правомощията на избирателната комисия да прави проверка и дава оценка. На този етап няма направено искане за ползване на общински площи в този район и е само субективно предположения дали и как би реагирала общинската администрация.

Янко Радунчев – председател на ОИК

Решението не беше прието при хипотезата на чл.85 ал.4 от ИК.

**По т. 3 от дневния ред:**

Председателят на комисията Янко Радунчев, докладва Проект на решение:

**РЕШЕНИЕ**
№ 87-МИ
Град Стамболийски, 12.10.2023 г.

ОТНОСНО: Постъпила Жалба с вх. № 15/11.10.2023 г. в регистъра на жалби и сигнали на Общинска избирателна комисия Стамболийски от Петър Георгиев Неделев- упълномощен представител на МК „Алтернатива на гражданите“.

 На 11.10.2023 г. в 16.39 часа в Общинска избирателна комисия Стамболийски е постъпила жалба с вх. № 15/11.10.2023 г. от Петър Георгиев Неделев- упълномощен представител на МК „Алтернатива на гражданите“, в която са изложени твърдения, че на 10.10.2023 г. неизвестни за него лица – представящи се за служители на БКС, което е на пряко подчинение на община Стамболийски и кмета на общината – са премахнали сложени на оградата на частен имот, в хипотезата на взето съгласие от собственика на имота, предизборни агитационни материали.

 В тази връзка се иска да бъдат установени лицата, премахнали агитационните материали и да бъде изяснен факта давал ли е кмета на общината разпореждане за премахване на описаните плакати.

 Твърди се изборно нарушение на чл.181 ал.1 от ИК.

 Други доказателства не са ангажирани. Във връзка с жалбата и приложенията към нея комисията намира следното:

 Съгласно чл. 216, ал. 1 от НК който унищожи или повреди противозаконно чужда движима или недвижима вещ, се наказва с лишаване от свобода до пет години.

 В случая се касае за наведени твърдения за извършено престъпление, което е извън правомощията на Комисията по ИК.

 С оглед на горното и на основание чл. 87, ал. 1, т. 1 и т. 22 от Изборния кодекс Общинска избирателна комисия Стамболийски

**РЕШИ:**

ПРЕПРАЩА по компетентност на Районна прокуратура – гр. Пловдив жалба с вх. № 15/11.10.2023 г. от Петър Георгиев Неделев- упълномощен представител на МК „Алтернатива на гражданите“

 Настоящото решение подлежи на оспорване пред Централната избирателна комисия в срок до три дни от обявяването му.

 Налице е решение за отхвърляне  на проекта за решение по смисъла на чл.85 ал.4 от ИК поради непостигнато мнозинство от две трети от присъствалите членове на комисията. „ЗА“ 5 члена – Васил Стефанов, Магдалена Халваджиева, Александър Стоев, Невена Митева, Стоянка Кузманова и „ПРОТИВ“ 6 члена – Янко Радунчев, Ферад Мурад, Росица Гавазова, Светослав Мичев, Никола Панайотов, Мария Хазурова

След проведените обсъждания и разисквания и поради липса на постъпили предложения за допълнение и/или изменение на проекта за решение беше подложен на гласуване:

|  |  |  |
| --- | --- | --- |
| ***№*** | ***Членове на ОИК*** | ***Гласуване*** |
| 1. | Янко Христов Радунчев | ПРОТИВ |
| 2. | Васил Цветанов Стефанов | ЗА |
| 3. | Магдалена Ясенова Халваджиева  | ЗА |
| 4. | Ферад Есад Мурад | ПРОТИВ |
| 5. | Александър Стоилов Стоев | ЗА |
| 6. | Росица Ангелова Гавазова | ПРОТИВ |
| 7. | Светослав Димитров Мичев | ПРОТИВ |
| 8. | Никола Панайотов Панайотов | ЗА |
| 9. | Мария Христова Хазурова  | ПРОТИВ |
| 10. | Невена Валентинова Митева  | ЗА |
| 11. | Стоянка Георгиева Кузманова  | ЗА |

Гласували:

ЗА – 6 гласа

ПРОТИВ – 5 гласа

ОСОБЕНО МНЕНИЕ – 0 членове

Решението не беше прието при хипотезата на чл.85 ал.4 от ИК.

**По т. 4 от дневния ред** **„Разни“** се обсъдиха технически и организационни въпроси, свързани с работата и дейността на комисията.

 Поради изчерпване на дневния ред заседанието бе закрито от Председателя на комисията в 18:50 ч.

 *\*****Присъствен списък от 12.10.2023г.*** *,* ***Списък с поименно гласуване от 12.10.2023 г., Заявление вх.№ 94 от 12.10.2023 г. и Особенно мнение*** *е неразделна част от настоящия Протокол.*

ПРЕДСЕДАТЕЛ: /П/

Янко Христов Радунчев

СЕКРЕТАР:/П/

Александър Стоилов Стоев

ПРОТОКОЛЧИК:/П/

Магдалена Ясенова Халваджиева